വിദ്യാര്ഥികളെ ചവിട്ടി വീഴ്ത്തി അടിച്ച അധ്യാപകന് അറസ്റ്റില് ക്ലാസ്സില് വരാത്തതിനെ തുടര്ന്ന് വിദ്യാര്ത്ഥികളെ ക്രൂരമായി മര്ദ്ദിച്ച അധ്യാപകന് അറസ്റ്റില്. തമിഴ്നാട് ചിദംബരം നന്ദനാര് സര്ക്കാര് സ്കൂളിലെ അധ്യാപകന് സുബ്രഹ്മണ്യനാണ് അറസ്റ്റിലായത്. മറ്റു കുട്ടികളുടെ മുന്പില് വെച്ച് അധ്യാപകന് വിദ്യാര്ത്ഥികളെ ചവിട്ടി വീഴ്ത്തി ചൂരല് കൊണ്ട് അടിക്കുകയായിരുന്നു.കഴിഞ്ഞ ബുധനാഴ്ചയായിരുന്നു കേസിനാസ്പദമായ സംഭവം നടന്നത്. ഇതിന്റെ ദൃശ്യങ്ങള് സാമൂഹ്യമാധ്യമങ്ങള് വൈറലാണ്. ബാലപീഡനം അടക്കമുള്ള അഞ്ച് വകുപ്പുകള് ചുമത്തിയാണ് കേസ്. സഹപാഠിയെ മര്ദ്ദിക്കുന്നത് ക്ലാസിലെ മറ്റൊരു കുട്ടി വീഡിയോയില് പകര്ത്തുകയായിരുന്നു ഇതോടെയാണ് സംഭവം പുറംലോകമറിഞ്ഞത്. അതേസമയം കഴിഞ്ഞദിവസം കുട്ടിയുടെ നേരെ പേന വലിച്ചെറിഞ്ഞ അധ്യാപിക അറസ്റ്റിലായ സംഭവമുണ്ടായിരുന്നു. അന്ന് ആ പേന കൊണ്ട് കുട്ടിയുടെ കാഴ്ച നഷ്ടപ്പെടുകയും ചെയ്തിരുന്നു. കുട്ടികള്ക്ക് നേരെയുള്ള അതിക്രമങ്ങള് വര്ദ്ധിച്ചു വരുന്ന സാഹചര്യത്തില് ശക്തമായ നടപടിയാണ് പോലീസ് സ്വീകരിച്ചിരുന്നത്.